b'\n_START_ARTICLE_\nMelodije morja in sonca 2007\n_START_PARAGRAPH_\n30. festival Melodije morja in sonca je potekal od \xc4\x8detrtka, 12. julija, do sobote, 14. julija 2007, v Avditoriju Portoro\xc5\xbe. Festival je bil organiziran pod medijskim pokroviteljstvom mariborskega Net TV, na katerem je potekal tudi neposredni prenos prireditve. Vse tri ve\xc4\x8dere sta povezovala Lucija Guben\xc5\xa1ek in Robert Ro\xc5\xa1kar._NEWLINE_Strokovna izborna komisija v sestavi Stojan Auer, Rebeka Dremelj, Du\xc5\xa1an Zore, Lada Tancer, Alojz Petrov\xc4\x8di\xc4\x8d, Mitja \xc4\x8cehovin, Denis \xc5\xbdiv\xc4\x8dec in Barbara Jakomin je izmed vseh prispelih prijav za sodelovanje na festivalu izbrala 27 skladb. Skupina Pijamas si je z zmago v oddaji Super zvezda 2007 prav tako prislu\xc5\xbeila nastop na festivalu. Na koncu se je v dveh polfinalnih ve\xc4\x8derih predstavilo le 27 pesmi. Domen Kumer bi moral nastopiti v prvem polfinalnem ve\xc4\x8deru s pesmijo Rumeni tisk, a je od nastopa odstopil._NEWLINE_Zmagovalka festivala je bila Manca \xc5\xa0pik s pesmijo Baila, baila, baila.'